
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 27.07.2026, ora 08.00 – 28.07.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 28.07.2026, ora 07.00
RÂURI

Institutul Naţional de Hidrologie și Gospodărire a Apelor (I.N.H.G.A.) a emis în data de 27.07.2026, la ora 09:40, ATENȚIONAREA hidrologică nr. 87 - COD GALBEN valabilă în intervalul 27.07.2026, ora 10:00-28.07.2026, ora 8:00, vizând: Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, în bazinele hidrografice ale râurilor: Vișeu, Iza, Tur și Someș.

Această atenționare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 

- Bistrița-Năsăud, Cluj, Maramureș, Satu-Mare și Sălaj  (5 prefecturi) – COD Galben
Debitele au fost, în general, staționare, exceptând râurile din bazinele hidrografice: Vișeu, Iza, Tur, Lăpuș, Arieș, bazinele superioare ale Someșului, Crasnei, Barcăului, Crișurilor și Mureșului, unde au fost în creștere ca urmare a precipitațiilor înregistrate și propagării. 

Pe râurile din bazinele hidrografice ale Ialomiței, Siretului (exceptând Bârladul) și pe cursul superior al Oltului, debitele au fost în scădere.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul Ialomiței și bazinul mijlociu și inferior al Dâmboviței și mai mici (sub 30%) pe râurile din bazinele: Iza, Tur, Someș, Crasna, Barcău, Crișuri, Târnave, Timiș, Bârzava, Moravița, Caraș, Nera, Cerna, Bârlad, Suceava, bazinul inferior al Mureșului, bazinul superior al Begăi, pe cursul superior al Siretului, cursul mijlociu și inferior al Prutului, pe afluenții acestuia, pe unii afluenți din bazinul Jiului și bazinul superior al Argeșului.

În interval au fost emise două ATENȚIONĂRI HIDROLOGICE pentru fenomene imediate.

Este în vigoare AVERTIZAREA HIDROLOGICĂ nr. 87 din 27.07.2026.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, relativ staționare, exceptând râurile din bazinele: Vișeu, Iza, Tur, Someșul Mare, Ialomița, Siret (exceptând Bârladul), bazinele superioare ale Mureșului și Oltului, unde vor fi în scădere.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în țară (secțiunea Baziaș) în intervalul 27 – 28.07.2026 a fost staționar, având valoarea de 1650 m3/s, sub media multianuală a lunii Iulie (4700 m3/s) și iunie (6400 m3/s).

În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi staționar (1650 m3/s).

În aval de Porțile de Fier debitele vor fi în scădere pe sectoarele Gruia – Corabia și Giurgiu – Tulcea și staționare pe sectorul Tr. Măgurele – Zimnicea.

2. Situația meteorologică în intervalul 27.07.2026, ora 09.00 – 28.07.2026, ora 06.00

Administraţia Naţională de Meteorologie (A.N.M.) a emis în data de 27.07.2026, la ora 10:00, Atenționarea Meteorologică nr. 121, conform căreia:

*Mesaj 1/3 - ATENŢIONARE Meteorologică, cod galben - valabilă în intervalul 27.07.2026, ora 12.00 – 27.07.2026, ora 22.00, vizând instabilitate atmosferică (descărcări electrice și  izolat grindină de mici și medii dimensiuni (1...3 cm), intensificări ale vântului (viteze la rafală de 50...70 km/h și izolat de peste 80 km/h), vijelii, averse torențiale însemnate cantitativ (15...25 l/mp și izolat de peste 30...40 l/mp), în Maramureș, Crișana, Banat, cea mai mare parte a Transilvaniei și a zonei montane, vestul și nord-vestul Olteniei și nord-vestul Moldovei;

*Mesaj 2 - ATENŢIONARE Meteorologică, cod galben - valabilă în intervalul 27.07.2026, ora 23.00 – 28.07.2026, ora 10.00, vizând intensificări ale vântului (viteze de 70...80 km/h, iar la altitudini mari vor fi rafale de peste 90...100  km/h), în Carpații Meridionali și de Curbură și local în Munții Apuseni;  

**Mesaj 3 - ATENŢIONARE Meteorologică, cod galben - valabilă în intervalul 28.07.2026, ora 10.00 – 28.07.2026, ora 20.00, vizând intensificări ale vântului (viteze de 50...70 km/h, iar la altitudini mari vor fi rafale de peste 70...90  km/h), în estul Moldovei și zona Carpaților de Curbură.    

Această ATENȚIONARE Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- Alba, Arad, Argeş, Braşov, Bihor, Bistriţa-Năsăud, Buzău, Caraş-Severin, Covasna, Cluj, Dâmboviţa, Dolj, Gorj, Harghita, Hunedoara, Maramureş, Mehedinţi, Mureş, Prahova, Satu-Mare, Sălaj, Sibiu, Suceava, Timiş, Vâlcea și Vrancea (26 prefecturi)- COD GALBEN  - ATENȚIONARE Meteorologică, MESAJ 1/3;

- Către PREFECTURILE JUDEŢELOR: 

Alba, Argeş, Bihor, Braşov, Buzău, Caraş-Severin, Cluj, Covasna, Dâmboviţa, Gorj, Hunedoara, Mehedinţi, Prahova, Sibiu, Vâlcea și Vrancea (16 prefecturi) - COD GALBEN  – ATENŢIONARE Meteorologică, cod Galben – mesaj 2/3;

- Către PREFECTURILE JUDEŢELOR: 

Botoșani, Braşov, Buzău, Covasna, Iași, Prahova, Vaslui și Vrancea (8 prefecturi) - COD GALBEN  – ATENŢIONARE Meteorologică, cod Galben – mesaj 3/3;

ÎN ŢARĂ:

Vremea a fost călduroasă după-amiaza în zonele joase din vestul, sudul și estul țării și apropiată de normal în rest; excepție a făcut Maramureșul unde valorile termice diurne s-au situat sub mediile climatologice (abateri de 3...5 grade). Cerul a fost variabil în regiunile sudice și a avut înnorări temporar accentuate în restul teritoriului. Au fost averse și descărcări electrice în zonele montane, în Maramureș, în cea mai mare parte a Transilvaniei, local în Banat, Crișana, Oltenia și Moldova și pe spații mici în Muntenia. Cantitățile de apă au fost local de 15...20 l/mp și pe izolat de peste 25 l/mp. Vântul a suflat slab și moderat, cu intensificări temporare ziua în vestul, sud-vestul și centrul teritoriului și pe arii restrânse în rest, cu viteze de 45...60 km/h și pe alocuri de peste 70...80 km/h, iar noaptea în zona montană înaltă, cu rafale de peste 70...90 km/h. În județul Dolj (stația meteo Băilești) au fost consemnate vijelii. Temperaturile maxime s-au încadrat între 20 de grade la Ocna Șugatag și 34 de grade la Săcuieni, Bechet, Turnu Măgurele și Giurgiu, iar la ora 6 se înregistrau valori termice cuprinse între 11 grade la Câmpeni și Miercurea Ciuc și 24 de grade la Drobeta-Turnu Severin. Noaptea s-a format ceață în zonele depresionare.
Observație - de ieri de la ora 6 au fost emise 24 mesaje pentru fenomene meteorologice periculoase imediate, emise după cum urmează: - 12 avertizări cod portocaliu (8 de către SRPV Cluj-Napoca, 2 de SRPV Timișoara și 2 de către CNPM București pentru Muntenia);- 12 atenționări cod galben (8 de către SRPV Bacău, 2 de către SRPV Cluj Napoca și 2 de către SRPV Sibiu).

LA BUCUREŞTI

Vremea s-a menținut frumoasă, dar a devenit călduroasă după-amiaza. Cerul a fost temporar noros în prima parte a zilei, apoi s-a degajat treptat, iar vântul a suflat slab și moderat. Temperatura maximă a fost de 31 de grade în Băneasa și 32 de grade la Afumați și Filaret, iar la ora 6 se înregistrau 16 grade în Băneasa, 18 grade la Afumați și 20 de grade la Filaret.
3. Prognoza meteorologică în intervalul 28.07.2026, ora 09.00 – 29.07.2026, ora 09.00

ÎN ŢARĂ

Vremea va fi călduroasă în vestul și sudul țării, însă în nord-est valorile termice vor scădea. Cerul va fi variabil, cu înnorări, averse slabe (în general de 2...5 l/mp) și descărcări electrice în timpul zilei pe arii restrânse la munte, în Transilvania, Moldova și Muntenia și izolat posibil în Maramureș și Dobrogea. Vântul va sufla slab și moderat, cu intensificări ziua în estul Moldovei (viteze de 50...70 km/h) și în zona Carpaților de Curbură (rafale de 70...90 km/h), dar temporar și cu viteze mai mici (în general 45...50 km/h) și în centrul Moldovei, estul Transilvaniei, nordul Dobrogei și în vestul și sud-vestul Olteniei. Temperaturile maxime se vor încadra între 24 de grade în Maramureș și estul Transilvaniei și 35 de grade în Lunca Dunării, iar cele minime vor fi cuprinse între 6 grade în depresiunile din estul Transilvaniei și 21 de grade pe litoral. Izolat dimineața și noaptea va fi ceață.
LA BUCUREŞTI

Vremea va fi călduroasă. Cerul va fi variabil, cu înnorări temporare după-amiaza și seara când vor fi posibile averse (1...5 l/mp) și descărcări electrice. Vântul va sufla slab și moderat. Temperatura maximă se va situa în jurul valorii de 32 de grade, iar cea minimă va fi de 15...17 grade.

II. CALITATEA APEI


1.1. Pe fluviul Dunărea

Nu au fost semnalate evenimente deosebite.   

1.2.. Pe râurile interioare

ABA Mureș informează despre o mortalitate piscicolă observată pe Râul Corund, zona salinei Praid, jud. Harghita, în data de 27.07.2026: 

Începând din data de 27.07.2026, ora 00:00 au fost înregistrate creșteri semnificative ale conductivității in secțiunea de monitorizare Praid aval, de la 8.060 μs/cm in 26.07.2026, ora 23:00, la 74.710 μs/cm in 27.07.2026, ora 00:50.

                                                                                                                                                                                                                                                                                                                                           Totodată a fost constatata mortalitate piscicola pe r. Corund, amonte de confluenta cu r. Târnava Mica, punctual in zona pragului de fund situat aval de secțiunea de monitorizare, de către personalul tesa al Sistemului Hidrotehnic Gheorgheni.  

Nu a fost identificata, pana in momentul de fata, cauza acestor creșteri de conductivitate (debitul râului Corund, era de 0,421 mc/s, în secțiunea Praid, în data de 27.07.2026);

Din dispoziția conducerii ABA Mureș s-a deplasat in teren personal al laboratorului ABA Mureș (1 prelevator si 1 biolog) pentru a preleva probe din secțiunile de monitorizare ale râurilor Corund si Târnava Mica.

Ulterior constatării mortalității piscicole personalul tesa din cadrul SH Gheorgheni a verificat râul Corund pana la confluenta cu râul Târnava Mica nemaifiind constatată mortalitate piscicolă.

Totodată nu a fost constatată mortalitate piscicola pe r. Târnava Mică, in aval de confluenta cu râul Corund.

A.B.A. Buzău-Ialomiţa informează că: S.G.A. Prahova monitorizeaza permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.

ABA-Prut-Bârlad și ANMAP-DJM Iași, revin cu informații suplimentare, referitoare la  producerea  in 24.07.2026, ora 14.30, unei poluări accidentale cursului Valea Adânca afluent necodificat, al râului Nicolina, la coada acumulării CUG II, pe raza mun. Iași, manifestată printr-o culoare maronie a apei.       

Cauza poluării, reprezintă evacuarea de ape uzate menajere din S.P.A.U ce aparține lui S.C.PETRO GROUP S.R.L.    

SC Petro Group SRL a intervenit pentru igienizarea porțiunii de drum cu băltiri, drum aflat în proprietatea societății și nedeschis circulației publice.

În data de 27.07.2026 nu au mai fost constatate băltiri pe porțiunile de drum aflat în proprietatea societății și nedeschis circulației publice, astfel poluarea se sistează în data de 27.07.2026, ora 11:00.

În continuare, zona afectată rămâne în supravegherea personalului A.B.A. Prut - Bârlad și Sistemul de Gospodărire a Apelor Iași.

ABA Jiu și GNM-CJ Mehedinți, revin cu informații suplimentare referitoare la producerea, in 17.07.2026, ora 12.00, unei poluari accidentale apei raului Blahnita (cu ape uzate menajere) pe raza loc Patulele, jud Mehedinti, din cauza unei avarii la sistemul centralizat de canalizare al localitatii Patulele.  

Reprezentanții SGA Mehedinți, s-au deplasat in teren pentru intervenție și au prelevat probe de apă din cursul de apă, amonte și aval față de punctul de canalizare verificat.                                                                                                                                                                                                  Valorile indicatorilor de calitate se încadrează în limitele admisibile, astfel că poluarea a fost sistată.

1.3. Pe Marea Neagră 

A.B.A. Dobrogea Litoral informează că în data de 27.07.2026, la ora 11:25, a fost semnalată prezența unui delfin eșuat pe plaja din Năvodari, zona hotelului Nautic, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

III. CALITATEA MEDIULUI

1. În domeniul aerului

ANMAP, Agenția Națională pentru Mediu și Arii Protejate informează că din rezultatele analizelor efectuate în datele de 24, 25 și 26.07.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la stațiile de monitoring a calității aerului. 

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice

ABA Dobrogea-Litoral revine cu informații suplimentare, că urmare ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc            ( acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 27.07.2026 fiind de 8.84 m MN75, cu 14 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

*Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.

6. Alimentări cu apă

Pe râurile interioare:

A.B.A. Arges-Vedea, informează că:  

*Având în vedere că aportul de bazin natural al cursurilor de râu aval baraj Vidraru (Valea lui Stan, Arefu, Limpedea) este insuficient pentru asigurarea volumelor de apă necesare SC AQUATERM AG 98 SA pentru alimentarea cu apă a populației din municipiul Curtea de Argeș, începând cu data de 25.06.2026 ora 17.00 la barajul Vidraru este deschisă 4 % vana plană aferentă GF1, debitul deversat fiind de 2,3 mc/s.  

A.B.A. Argeș-Vedea, informează în data de, 28.07.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

*Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

*Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

ABA SOMES TISA

Datorită perioadei de secetă prelungită, în UAT-urile:

- Ulmeni(cu satele aferente),cantitatea de apă brută la sursă, s–a diminuat considerabil,necesitând menținerea de restricții și anume,diminuarea sau sistarea activităților auxiliare sau de producție, corespunzătoare treptei I de restrictii.

- Coroieni(cu satele aferente), restrictionarea consumului de apă prin stabilirea unui program zilnic de furnizare.

A.B.A. Buzău-Ialomița, revine cu informatii suplimentare, in data de, 28.07.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, în data de, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
Conform Planului de restricții și folosire a apelor în perioadele deficitare - BH Dunăre 2021 – 2025 debitele caracteristice pentru perioada de vară ale acestui sector sunt:

- debit atenție/avertizare (Qat) este 3487.0812 mc/s;

- debit de restricție treapta I este 2467.59 mc/s;

- debit de restricție treapta II este 2466.328 mc/s;

- debit de restricție treapta III este 2465.777 mc/s;   

- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se mentine faza de atentionare/avertizare pentru sectorul 5.2: Brat Macin-P.H. Smirdan din 19.05.2026.

- se mentine faza de atentionare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se mentine faza de atentionare/avertizare pentru sectorul 6: Chiciu-Vadu Oii (amonte Chiciu) din 12.05.2026.

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).

- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  

· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;

· În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026.

